**OZNÁMENIE**

**o zámere Obce Lednické Rovne predať nehnuteľný majetok vo vlastníctve obce z dôvodov hodných osobitného zreteľa**

Obec Lednické Rovne v zmysle ustanovenia §9a ods. 8 písm. e) zákona č.138/1991 Zb. o majetku obcí v znení neskorších predpisov, týmto zverejňuje zámer predaja nehnuteľného majetku vo vlastníctve obce z dôvodov hodných osobitného zreteľa, o ktorom rozhodne Obecné zastupiteľstvo Obce Lednické Rovne trojpätinovou väčšinou všetkých poslancov**.**

**Obec Lednické Rovne má zámer predať nehnuteľný majetok:**

* pozemok v registri C KN parcela č. 166/49 o výmere 253 m2, druh pozemku: Zastavané plochy a nádvoria, zapísaný na liste vlastníctva č. 1, vedenom Okresným úradom Púchov, katastrálny odbor, okres Púchov, obec Lednické Rovne, katastrálne územie Lednické Rovne,
* pozemok v registri C KN parcela č. 183/30 o výmere 168 m2, druh pozemku: Zastavané plochy a nádvoria, zapísaný na liste vlastníctva č. 1, vedenom Okresným úradom Púchov, katastrálny odbor, okres Púchov, obec Lednické Rovne, katastrálne územie Lednické Rovne,
* budova so súp. č. 1404, druh stavby: Budova obchodu a služieb, popis stavby: Výmenníková stanica, postavená na pozemku parc. C KN č. 183/30 o výmere 168 m2, druh pozemku: Zastavané plochy a nádvoria, zapísaná na liste vlastníctva č. 1, vedenom Okresným úradom Púchov, katastrálny odbor, okres Púchov, obec Lednické Rovne, katastrálne územie Lednické Rovne,
* budova so súp. č. 1405, druh stavby: Budova obchodu a služieb, popis stavby: Výmenníková stanica, postavená na pozemku parc. C KN č. 166/49 o výmere 253 m2, druh pozemku: Zastavané plochy a nádvoria, zapísaná na liste vlastníctva č. 1, vedenom Okresným úradom Púchov, katastrálny odbor, okres Púchov, obec Lednické Rovne, katastrálne územie Lednické Rovne,

pre spoločnosť DCa THERM, a.s., IČO:36013 862, sídlom Štúrova 76/11, 018 41 Dubnica nad Váhom, ako prípad hodný osobitného zreteľa. Zároveň bude v prospech spoločnosti DCa THERM, a.s. zriadené vecné bremeno s právom vstupu a prechodu pešo i dopravným prostriedkom na pozemkoch parc. KN C č. 166/1, 183/1, 183/9, 1236/1, k. ú. Lednické Rovne, a to za účelom prístupu do výmenníkových staníc.

**Cena nehnuteľností:** bola stanovená na základe znaleckého posudku č. 174/2016 vypracovaného Ing. Šárkou Kurucovou, Bratislavská 1766/35, 018 41 Dubnica nad Váhom, a to v sume 62 400,00 Eur.

**Za dôvody hodné osobitného zreteľa v zmysle ustanovenia § 9a ods. 8 písm. e) zákona č. 138/1991 Zb. o majetku obcí v znení neskorších predpisov Obec Lednické Rovne považuje:**

Výmenníkové stanice K1a K3 vrátane pozemkov, ktoré sú predmetom tohto zámeru, spoločnosť DCa THERM, a.s. prevádzkuje ako oprávnená osoba na podnikanie v tepelnom hospodárstve v obci a má záujem tieto budovy a zariadenia zrekonštruovať.

**Poznámka:**

Zámer na predaj bude predložený na schválenie trojpätinovou väčšinou všetkých poslancov na najbližšom zasadnutí obecného zastupiteľstva.

Doba zverejnenia: **28.10.2016 – 12.11.2016**

**Spôsob zverejnenia:**

**Web stránka obce**: www.lednickerovne.sk

**Úradná tabuľa** Obce Lednické Rovne pri Obecnom úrade v Lednických Rovniach.

V Lednických Rovniach, dňa 28.10.2016

**Mgr. Marian Horečný**

starosta obce